**กิจกรรม** IT Today

**กิจกรรมในโครงการ** พัฒนาคุณภาพการเรียนการสอนกลุ่มสาระการเรียนรู้วิทยาศาสตร์และเทคโนโลยี

**ยุทธศาสตร์** ข้อที่ 1 บริหารจัดการศึกษาโรงเรียนให้ได้มาตรฐานการศึกษา

ข้อที่ 3 ส่งเสริมให้ผู้เรียนใช้เทคโนโลยีในการแสวงหาความรู้ **มาตรฐานการศึกษา** มาตรฐานที่ ๑ คุณภาพของผู้เรียน ข้อ ๑.๑ ผลสัมฤทธิ์ทางวิชาการของผู้เรียน

ข้อ ๑.๒ คุณลักษณะที่พึงประสงค์ของผู้เรียน

มาตรฐานที่ ๓ กระบวนการจัดการเรียนการสอนที่เน้นผู้เรียนเป็นสำคัญ

**หน่วยงานที่รับผิดชอบ** โรงเรียนวัดพิชัย

**ปีการศึกษา** 25๖4

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. หลักการและเหตุผล**

เทคโนโลยีสารสนเทศและการสื่อสาร หรือ ไอซีที (ICT – Information and Communication Technology) นำมาซึ่งเครื่องมือและช่องทางในการติดต่อสื่อสารที่ทันสมัย คือ รวดเร็วทันใจ ใช้งานง่าย ราคาประหยัด อินเทอร์เน็ต และ โทรศัพท์มือถือ ได้เปลี่ยนรูปแบบของการติดต่อสื่อสารในอดีตไปอย่างสิ้นเชิง โทรศัพท์มือถือ คอมพิวเตอร์โน้ตบุ๊ค คอมพิวเตอร์พกพา (หรือ Tablet PC) อินเทอร์เน็ต เกมอิเล็กทรอนิกส์ ฯลฯ ล้วนเป็นเครื่องมือที่ทำให้เราเข้าถึงบุคคลหรือกลุ่มคน เข้าถึงข้อมูลข่าวสารและแหล่งความรู้ เข้าถึงกิจกรรม เข้าถึงสิ่งที่ตอบสนองความต้องการ ทั้งในด้านการศึกษา การทำงาน ความบันเทิง ครอบครัว หรือแม้แต่ชีวิตส่วนตัว

สื่อที่นำเสนอผ่านช่องทางต่างๆ นั้น มีอิทธิพลต่อการรับรู้ ความคิด ความเชื่อ ทัศนคติ พฤติกรรม มีผลกระทบต่อเศรษฐกิจและสังคม รวมถึงวัฒนธรรม โดยเฉพาะเด็กและเยาวชนที่ยังขาดวุฒิภาวะ ขาดความสามารถในการคิดวิเคราะห์เนื้อหาที่มากับสื่ออย่างเหมาะสม แม้แต่พ่อแม่ผู้ปกครองในยุคปัจจุบันที่เลี้ยงลูกท่ามกลางสภาพแวดล้อมที่เต็มไปด้วยสื่อมากมายรอบตัว ทั้งดีและไม่ดี ก็ยังขาดความรู้ความเข้าใจในเรื่องของการเท่าทันสื่อ โดยเฉพาะสื่อ ICT ที่เด็กๆ คุ้นเคยแต่เป็นเรื่องใหม่ของพ่อแม่ ทำให้ไม่สามารถชี้แนะบุตรหลานได้

กิจกรรม IT TODAY เป็นส่วนหนึ่งของการขับเคลื่อนงานเพื่อเสริมสร้างการรู้เท่าทันสื่อ โดยเฉพาะสื่อรูปแบบใหม่ๆ ให้กับนักเรียน ซึ่งเป็นผู้ใช้สื่อ เสพสื่อ และสร้างสื่อโดยตรง มีวัตถุประสงค์เพื่อให้ความรู้เกี่ยวกับสื่อ ICT ทั้งในแง่ลักษณะของตัวสื่อ จุดเด่น จุดด้อย ข้อพึงระวังในการใช้งาน รวมไปถึงการเลือกเนื้อหาที่มากับสื่อ การใช้สื่อในทางสร้างสรรค์ และ เพื่อให้เกิดความตระหนักรู้เท่าทันสื่อ ICT ในโรงเรียน ซึ่งจะผลักดันให้เกิดกระบวนการเรียนรู้เท่าทันสื่อ ICT ในสังคมไทยต่อไป

**2. วัตถุประสงค์**  
 2.1 เพื่อให้นักเรียนรู้จักคิดวิเคราะห์ เลือกสื่อที่สร้างสรรค์ เหมาะสมกับช่วงวัยของตนเอง

มีวิจารณญาณในการรับสื่อ ใช้สื่อ เพื่อการศึกษาเรียนรู้  
 2.2 เพื่อให้นักเรียนตระหนักถึงความสำคัญของการใช้ทักษะความรู้ด้าน ICT ในการเรียนรู้สิ่งต่างๆ

**3. เป้าหมาย  
 3.1 ด้านปริมาณ**

นักเรียนชั้นประถมศึกษาปีที่ 1- ๖ เข้าร่วมกิจกรรม

**3.2 ด้านคุณภาพ**  
 1. นักเรียนรู้จักคิดวิเคราะห์ เลือกสื่อที่สร้างสรรค์ เหมาะสมกับช่วงวัยของตนเอง  
 2. นักเรียนได้รับความรู้เรื่อง ICT   
 3. นักเรียนนำความรู้ความเข้าใจไปใช้ในชีวิตประจำวัน

**4. ลักษณะกิจกรรม**

เป็นกิจกรรมที่ทำต่อเนื่องเพื่อให้นักเรียนคิดวิเคราะห์ เลือกสื่อที่สร้างสรรค์ เหมาะสมกับช่วงวัยของตนเอง มีวิจารณญาณในการรับสื่อ ใช้สื่อ เพื่อการศึกษาเรียนรู้

**5.แนวทางการดำเนินงาน**

5.1 ประชุมคณะกรรมการดำเนินการและวางแผนการทำงาน  
 5.2 สำรวจการใช้สื่อต่างๆของนักเรียน เพื่อวางแผนดำเนินกิจกรรม  
 5.3 ประชาสัมพันธ์ให้ความรู้ (เสียงตามสาย) เพื่อให้เกิดความเข้าใจแก่นักเรียนในด้านเลือกสื่อที่ สร้างสรรค์ เหมาะสมกับช่วงวัยของตนเอง มีวิจารณญาณในการรับสื่อ ใช้สื่อ   
 5.4 ดูแลติดตามกิจกรรม   
 5.8 ประเมินผลโครงการ

**ตารางปฏิบัติงานตลอดปีการศึกษา**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| การดำเนินงาน/กิจกรรม | ระยะเวลาดำเนินการ | | | | | | | | | | | | ผู้รับผิดชอบ |
| พ.ค. | มิ.ย. | ก.ค. | ส.ค. | ก.ย. | ต.ค. | พ.ย. | ธ.ค. | ม.ค. | ก.พ. | มี.ค. | เม.ย. |
| ประชุมคณะกรรมการดำเนินการและวางแผน |  |  |  |  |  |  |  |  |  |  |  |  | คณะกรรมการ |
| สำรวจการใช้สื่อต่างๆของนักเรียน |  |  |  |  |  |  |  |  |  |  |  |  | ครูเสกสรรค์ วะลัยใจ |
| ประชาสัมพันธ์ให้ความรู้ |  |  |  |  |  |  |  |  |  |  |  |  | ครูเสกสรรค์ วะลัยใจ |
| ดูแลติดตามกิจกรรม |  |  |  |  |  |  |  |  |  |  |  |  | ครูเสกสรรค์ วะลัยใจ |
| ประเมินผลโครงการ |  |  |  |  |  |  |  |  |  |  |  |  | ครูเสกสรรค์ วะลัยใจ |

**6. งบประมาณ**  
 -

**7. ปัญหาและอุปสรรค  
 -**

**8. ผลที่คาดว่าจะได้รับ**  
 8.1 นักเรียนรู้จักคิดวิเคราะห์ เลือกสื่อที่สร้างสรรค์ เหมาะสมกับช่วงวัยของตนเอง  
 8.2 นักเรียนมีความรู้ด้าน ICT เพิ่มขึ้น

**9. การติดตามและประเมินผล**

๙.1 ประเมินจากแบบสอบถาม  
 ๙.๒ จากการสังเกตการปฏิบัติงานและผลงาน

**๑๐. ตัวชี้วัดความสำเร็จ**

|  |  |
| --- | --- |
| วิธีการติดตาม | ตัวชี้วัดความสำเร็จ ( KPI ) |
| 1. ประเมินจากแบบสอบถาม 2. จากการสังเกตการณ์ปฏิบัติงาน  และผลงาน | 1. นักเรียนรู้จักคิดวิเคราะห์ เลือกสื่อที่สร้างสรรค์ เหมาะสมกับช่วงวัยของตนเอง ร้อยละ 80 2. นักเรียนได้รับความรู้ด้าน ICT เพิ่มขึ้น ร้อยละ 80 3. นักเรียนมีความพึงพอใจกิจกรรม IT Today มีระดับคุณภาพ ร้อยละ 80 |

ลงชื่อ................................................ผู้เสนอกิจกรรม

(นายเสกสรรค์ วะลัยใจ)

ครู รับเงินเดือนอันดับ คศ.๑

ลงชื่อ................................................ผู้อนุมัติกิจกรรม

(นางศรินรัตน์ ดำรงสินศักดิ์)

ผู้อำนวยการสถานศึกษาโรงเรียนวัดพิชัย